کچک نزانت کہ هڑا را چنچو زئیم پر انت
 من چے گلگ بکناں گوں وتی دلء زنگاں
 شہیدء هون کدی بے مرادءَ هشک نہ بنت
 من سدکاں کہ بلوچانی هون معنا بنت
 اے گرگء ماتء- داں چنت روچء- چرپیں پیگ پچیت
 اے هونء هار توامیں پلیت و چلاں بارت
 اے زندگی پہ بلوچاں مدام جنگجاہے
 بلے اے جنگ بلوچانی گڈسری جنگ انت
 کسے اوں باج نبارت چہ مئے گونڈلیں بچاں
 بلوچء هاک بلوچانی مکہیں مات انت
 بلوچ داں اے جهان هست دائما هستاں
 من دانکہ زندگاں هستاں بلوچءَ نازیناں
 سرا اوں گوازیناں
 مبارک قاضی